stanford-oval/wikipedia huggingface dataset:
การฟื้นฟูสภาพป่า

บทความนี้เกี่ยวกับเป็นการเติมป่าและป่าไม้ที่มีอยู่ให้ใหม่ตามธรรมชาติหรือโดยเจตนา สำหรับการสถาปนาป่าหรือตั้งต้นในพื้นที่ที่ไม่มีต้นไม้ปกคลุมมาก่อน ดูที่ การทำให้เป็นป่า สำหรับการฟื้นฟูสภาพป่าและการทำให้เป็นป่า ดูที่ การปลูกป่า
เรือนเพาะชำต้นไม้เขตร้อนที่ปลาเนตาเบร์เดเรโฟเรสตาซิออน เอเซอา ในจังหวัดบีชาดา ประเทศโคลอมเบีย
ที่ดินที่มีการปลูกป่าอายุ 15 ปี
สวนสนแดงอายุ 21 ปีทางตอนใต้ของรัฐออนแทรีโอ
การฟื้นฟูสภาพป่า เป็นการเติมป่าและป่าไม้ (การปลูกป่า) ที่มีอยู่ให้ใหม่ตามธรรมชาติหรือโดยเจตนาจากที่ลดลง ซึ่งมักมาจากการทำลายป่า การฟื้นฟูสภาพป่าสามารถใช้แก้ไขหรือปรับปรุงคุณภาพชีวิตของมนุษย์โดยการดูดซับมลพิษและฝุ่นจากอากาศ, สร้างแหล่งที่อยู่และระบบนิเวศตามธรรมชาติขึ้นใหม่, ลดภาวะโลกร้อนเนื่องจากป่าเอื้อต่อการดูดซับทางชีวภาพของคาร์บอนไดออกไซด์ในบรรยากาศ และการเก็บเกี่ยวทรัพยากร โดยเฉพาะท่อนไม้ แต่ก็ยังรวมถึงผลิตภัณฑ์จากป่าที่ไม่ใช่ไม้
ส่วนการทำให้เป็นป่า ซึ่งเป็นแนวคิดการปลูกป่าชนิดอื่นที่คล้ายกัน หมายถึงกระบวนการกู้คืนและสร้างพื้นที่ป่าไม้หรือป่าใหม่ ที่อาจมีมานานแต่ถูกทำลาย หรือถูกกำจัดไปในบางจุดในอดีตหรือขาดไปโดยธรรมชาติ (เช่น ทุ่งหญ้าธรรมชาติ) บางครั้งคำว่า "การปลูกป่าใหม่" ใช้เพื่อแยกความแตกต่างระหว่างการปกคลุมของป่าดั้งเดิมและการขยายตัวของป่าในพื้นที่ เครื่องมือพิเศษ เช่น แถบปลูกต้นไม้ ถูกใช้เพื่อให้การปลูกต้นไม้ง่ายขึ้นและเร็วขึ้น
ดูเพิ่ม

การป่าไม้
หนังสืออ่านเพิ่ม

Bonan, G. B. (2008). "Forests and climate change: Forcings, feedbacks, and the climate benefits of forests". Science (Submitted manuscript). 320 (5882): 1444–1449. doi:10.1126/science.1155121. PMID 18556546.
Scheil, D.; Murdiyarso, D. (2009). "How Forests Attract Rain: An Examination of a New Hypothesis". BioScience. 59 (4): 341–347. doi:10.1525/bio.2009.59.4.12.
แหล่งข้อมูลอื่น

Tropical Reforestation
Plant a Tree and Become Carbon Neutral เก็บถาวร 2018-01-16 ที่ เวย์แบ็กแมชชีน
Brazilian "Mata Atlantica" reforestation initiative เก็บถาวร 2019-06-12 ที่ เวย์แบ็กแมชชีน
Reforestation Carbon Offsets เก็บถาวร 2017-09-26 ที่ เวย์แบ็กแมชชีน
"Perpetual Timber Supply Through Reforestation as Basis For Industrial Permanency: The Story Of Bogalusa" By Courtenay De Kalb, July 1921
Saimiri Wildlife เก็บถาวร 2009-04-30 ที่ เวย์แบ็กแมชชีน; Reforestation for endangered wildlife, side provides many pictures.
Trees and climate change: a practical guide for woodland owners and managers
Floresta, a Christian nonprofit with a reforestation and poverty world mission.
Plant with Purpose
Shanghai Roots & Shoots - Million Tree Project
Reforestation Information
สุรศักดิ์ พันธ์เจริญวรกุล

| สุรศักดิ์ พันธ์เจริญวรกุลม> ป.ช., ม.ว.ม. |
| --- | --- |
สุรศักดิ์ ใน พ.ศ. 2567

รัฐมนตรีช่วยว่าการกระทรวงศึกษาธิการ
อยู่ในวาระ
เริ่มดำรงตำแหน่ง  1 กันยายน พ.ศ. 2566  (1 ปี 185 วัน)
นายกรัฐมนตรี: เศรษฐา ทวีสิน   แพทองธาร ชินวัตร
รัฐมนตรีว่าการ: พลตำรวจเอก เพิ่มพูน ชิดชอบ
ก่อนหน้า: กัลยา โสภณพนิช กนกวรรณ วิลาวัลย์
สมาชิกสภาผู้แทนราษฎรจังหวัดพระนครศรีอยุธยา
อยู่ในวาระ
เริ่มดำรงตำแหน่ง  23 ธันวาคม พ.ศ. 2550   (17 ปี 72 วัน)
 
ข้อมูลส่วนบุคคล
เกิด: 2 กันยายน พ.ศ. 2519 (48 ปี) จังหวัดพระนครศรีอยุธยา ประเทศไทย
พรรคการเมือง: พลังประชาชน (2550–2551) เพื่อไทย (2551–2561) ภูมิใจไทย (2561–ปัจจุบัน)
คู่สมรส: สุรภา ศิริจินดาชัย
บุพการี: วีระชัย พันธ์เจริญวรกุล (บิดา) สมทรง พันธ์เจริญวรกุล (มารดา)

สุรศักดิ์ พันธ์เจริญวรกุล (เกิด 2 กันยายน พ.ศ. 2519) ชื่อเล่น เอ ปัจจุบันดำรงตำแหน่งรัฐมนตรีช่วยว่าการกระทรวงศึกษาธิการ รองหัวหน้าพรรคภูมิใจไทย และสมาชิกสภาผู้แทนราษฎรจังหวัดพระนครศรีอยุธยา เขต 3
ประวัติ

สุรศักดิ์ พันธ์เจริญวรกุล เกิดเมื่อวันที่ 2 กันยายน พ.ศ. 2519 เป็นบุตรของนาย วีระชัย พันธ์เจริญวรกุล อาชีพรับเหมาก่อสร้าง และนางสมทรง พันธ์เจริญวรกุล นายก อบจ. พระนครศรีอยุธยา มีพี่น้อง 5 คน อาทินางสมศรี ต้นจรารักษ์ นายกเทศมนตรีตำบลลำตาเสา, นางสาวสุวิมล พันธ์เจริญวรกุล อดีต ส.ส. พระนครศรีอยุธยา พรรคไทยรักไทย และนางสาวนภัสวรรณ พันธ์เจริญวรกุล ภรรยาร้อยโทปรีชาพล พงษ์พานิช
สุรศักดิ์ สำเร็จการศึกษาระดับมัธยมศึกษาจากโรงเรียนอำนวยศิลป์ ประกาศนียบัตรวิชาชีพ จากมหาวิทยาลัยเทคโนโลยีราชมงคลสุวรรณภูมิ ศูนย์พระนครศรีอยุธยา วาสุกรี และ บริหารธุรกิจบัณฑิต สาขาการจัดการ จากมหาวิทยาลัยรังสิต สมรสกับ นางสาวสุรภา ศิริจินดาชัย
งานการเมือง

อดีตเป็นสมาชิกองค์การบริหารส่วนจังหวัดพระนครศรีอยุธยา อำเภอวังน้อย เขต1 ลงสมัครสมาชิกสภาผู้แทนราษฎรครั้งแรกในปี พ.ศ. 2550 สังกัดพรรคพลังประชาชน แทนนางสาวสุวิมล พี่สาว ซึ่งเป็นอดีต ส.ส. พรรคไทยรักไทย ที่วางมือทางการเมือง
เขาได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลเศรษฐา ทวีสิน ในปี 2566
งานการเมือง > สมาชิกสภาผู้แทนราษฎร

สุรศักดิ์ พันธ์เจริญวรกุล ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดพระนครศรีอยุธยา สังกัดพรรคพลังประชาชน (พ.ศ. 2541) → พรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดพระนครศรีอยุธยา สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดพระนครศรีอยุธยา สังกัดพรรคภูมิใจไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดพระนครศรีอยุธยา สังกัดพรรคภูมิใจไทย
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

นายสุรศักดิ์ พันธ์เจริญวรกุล เก็บถาวร 2012-08-06 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนายสุรศักดิ์ พันธ์เจริญวรกุล[ลิงก์เสีย], สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายสุรศักดิ์ พันธ์เจริญวรกุล), ศูนย์ข้อมูลนักการเมืองไทย
ตรีนุช เทียนทอง

| ตรีนุช เทียนทองม> ป.ช., ม.ว.ม. |
| --- | --- |


รัฐมนตรีว่าการกระทรวงศึกษาธิการ
ดำรงตำแหน่ง 22 มีนาคม พ.ศ. 2564 – 1 กันยายน พ.ศ. 2566 (2 ปี 163 วัน)
นายกรัฐมนตรี: ประยุทธ์ จันทร์โอชา
ก่อนหน้า: ณัฏฐพล ทีปสุวรรณ
ถัดไป: เพิ่มพูน ชิดชอบ
สมาชิกสภาผู้แทนราษฎรจังหวัดสระแก้ว
อยู่ในวาระ
เริ่มดำรงตำแหน่ง  6 มกราคม พ.ศ. 2544 (24 ปี 58 วัน)
ก่อนหน้า: ฐานิสร์ เทียนทอง
 
ข้อมูลส่วนบุคคล
เกิด: 12 กันยายน พ.ศ. 2515 (52 ปี) อำเภอวัฒนานคร จังหวัดปราจีนบุรี ประเทศไทย
พรรคการเมือง: ไทยรักไทย (2544–2550) ประชาราช (2550–2554) เพื่อไทย (2554–2561) พลังประชารัฐ (2561–ปัจจุบัน)
คู่สมรส: เจษฎา โชคดำรงสุข
ชื่อเล่น: เหน่ง

ตรีนุช เทียนทอง (เกิด 12 กันยายน พ.ศ. 2515) ชื่อเล่น เหน่ง เป็นนักการเมืองชาวไทย สมาชิกสภาผู้แทนราษฎรจังหวัดสระแก้ว รองหัวหน้าพรรคพลังประชารัฐ อดีตรัฐมนตรีว่าการกระทรวงศึกษาธิการ ในรัฐบาลพลเอก ประยุทธ์ จันทร์โอชา
ประวัติ

ตรีนุช เกิดเมื่อวันที่ 12 กันยายน พ.ศ. 2515 ที่อำเภอวัฒนานคร จังหวัดสระแก้ว (ตอนยังเป็นส่วนหนึ่งของจังหวัดปราจีนบุรีในขณะนั้น) เป็นบุตรนายพิเชษฐ์ 
นางขวัญเรือน เทียนทอง เป็นหลานสาวเสนาะ เทียนทอง มีพี่น้อง คือฐานิสร์ เทียนทอง อนุรักษ์ เทียนทอง และบดี เทียนทอง ด้านครอบครัวสมรสกับ ศาสตราจารย์คลินิก นายแพทย์เจษฎา โชคดำรงสุข อธิการวิทยาลัยแพทยศาสตร์ มหาวิทยาลัยรังสิต อดีตปลัดกระทรวงสาธารณสุข
สำเร็จการศึกษาระดับมัธยมศึกษาตอนปลายจากโรงเรียนบดินทรเดชา (สิงห์ สิงหเสนี) รุ่น 18 ระดับปริญญาตรี 2 ใบ คือจากมหาวิทยาลัยอัสสัมชัญ เมื่อปี 2535 และ สาขาการเงินการลงทุน จาก Western Illinois University ประเทศสหรัฐอเมริกา ในปี 2538 รวมไปถึงสำเร็จการศึกษาในระดับปริญญาโทสาขาเศรษฐศาสตร์ จากมหาวิทยาลัยเดียวกัน ใน พ.ศ. 2540 อีกด้วย
งานการเมือง

ตรีนุช ได้รับเลือกตั้งเป็นสมาชิกสภาผู้แทนราษฎรจังหวัดสระแก้วในครั้งแรกและครั้งที่สองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคไทยรักไทย ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้รับเลือกตั้งเป็นสมัยที่สาม ในสังกัดพรรคประชาราช และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ได้รับเลือกตั้งเป็นสมัยที่สี่ ในสังกัดพรรคเพื่อไทย
ใน พ.ศ. 2561 ตรีนุชได้ย้ายมาร่วมงานกับ พรรคพลังประชารัฐ และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ได้รับเลือกตั้งเป็นสมัยที่ห้า
ในวันที่ 22 มีนาคม พ.ศ. 2564 มีพระบรมราชโองการโปรดเกล้าฯ ให้ดำรงตำแหน่งรัฐมนตรีว่าการกระทรวงศึกษาธิการ ซึ่งเป็นนักการเมืองสตรีคนแรกที่ได้รับเลือกให้ดำรงตำแหน่งดังกล่าว
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2548 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

สมาชิกสภาผู้แทนราษฎร ชุดที่ 24 เก็บถาวร 2018-06-26 ที่ เวย์แบ็กแมชชีน
| ด ค กคณะรัฐมนตรีคณะที่ 62 ของไทย |
| --- | --- | --- |
| นายกรัฐมนตรี |  ประยุทธ์ จันทร์โอชา  ประวิตร วงษ์สุวรรณ †  |  |
| รองนายกรัฐมนตรี |  ประวิตร วงษ์สุวรรณ  สมคิด จาตุศรีพิทักษ์  วิษณุ เครืองาม  อนุทิน ชาญวีรกูล  จุรินทร์ ลักษณวิศิษฏ์  ดอน ปรมัตถ์วินัย  สุพัฒนพงษ์ พันธ์มีเชาว์  |  |
| สำนักนายกรัฐมนตรี |  เทวัญ ลิปตพัลลภ  อนุชา นาคาศัย  ธนกร วังบุญคงชนะ  |  |
| กลาโหม |  ประยุทธ์ จันทร์โอชา  ชัยชาญ ช้างมงคล  |  |
| การคลัง |  อุตตม สาวนายน  ปรีดี ดาวฉาย  อาคม เติมพิทยาไพสิฐ  สันติ พร้อมพัฒน์  |  |
| การต่างประเทศ |  ดอน ปรมัตถ์วินัย  |  |
| การท่องเที่ยวและกีฬา |  พิพัฒน์ รัชกิจประการ  |  |
| การพัฒนาสังคมฯ |  จุติ ไกรฤกษ์  |  |
| การอุดมศึกษาฯ |  สุวิทย์ เมษินทรีย์  เอนก เหล่าธรรมทัศน์  |  |
| เกษตรและสหกรณ์ |  เฉลิมชัย ศรีอ่อน  ธรรมนัส พรหมเผ่า  สุนทร ปานแสงทอง  มนัญญา ไทยเศรษฐ์  ประภัตร โพธสุธน  |  |
| คมนาคม |  ศักดิ์สยาม ชิดชอบ  อธิรัฐ รัตนเศรษฐ  ถาวร เสนเนียม  วีรศักดิ์ หวังศุภกิจโกศล  |  |
| ดิจิทัลฯ |  พุทธิพงษ์ ปุณณกันต์  ชัยวุฒิ ธนาคมานุสรณ์  |  |
| ทรัพยากรธรรมชาติฯ |  วราวุธ ศิลปอาชา  |  |
| พลังงาน |  สนธิรัตน์ สนธิจิรวงศ์  สุพัฒนพงษ์ พันธ์มีเชาว์  |  |
| พาณิชย์ |  จุรินทร์ ลักษณวิศิษฏ์  วีรศักดิ์ หวังศุภกิจโกศล  สินิตย์ เลิศไกร  |  |
| มหาดไทย |  อนุพงษ์ เผ่าจินดา  นิพนธ์ บุญญามณี  นริศ ขำนุรักษ์  ทรงศักดิ์ ทองศรี  |  |
| ยุติธรรม |  สมศักดิ์ เทพสุทิน  วิษณุ เครืองาม †  |  |
| แรงงาน |  หม่อมราชวงศ์จัตุมงคล โสณกุล  สุชาติ ชมกลิ่น  นฤมล ภิญโญสินวัฒน์  |  |
| วัฒนธรรม |  อิทธิพล คุณปลื้ม  |  |
| ศึกษาธิการ |  ณัฏฐพล ทีปสุวรรณ  ตรีนุช เทียนทอง  กัลยา โสภณพนิช  กนกวรรณ วิลาวัลย์  |  |
| สาธารณสุข |  อนุทิน ชาญวีรกูล  สาธิต ปิตุเตชะ  |  |
| อุตสาหกรรม |  สุริยะ จึงรุ่งเรืองกิจ  อนุชา นาคาศัย †  |  |
 รัฐมนตรีช่วยว่าการ  † : รักษาการแทน  อยู่ในตำแหน่ง  พ้นจากตำแหน่ง
เทวดาเดินดิน

เทวดาเดินดิน เป็นสตูดิโออัลบั้มเต็มชุดที่ 3 ของแจ้-ดนุพล แก้วกาญจน์ ออกวางแผงครั้งแรกเมื่อวันที่ 9 เมษายน พ.ศ. 2531 ภายใต้สังกัดนิธิทัศน์ โปรโมชั่น โดยได้วงพลอยและโอม-ชาตรี คงสุวรรณ จากวงดิ อินโนเซ้นท์ มาเป็นแบคอัพให้เหมือนกับ 2 อัลบั้มที่ผ่านมาคืออัลบั้มฝันสีทอง และของขวัญ และดนุพลยังคงทำหน้าที่โปรดิวเซอร์เหมือนเดิม
โดยในอัลบั้มชุดนี้มีเพลงดังมากมายเช่น เทวดาเดินดิน เพลงป็อปสนุก ๆ จากปลายปากกาของครูชาลี อินทรวิจิตร นิดนึงพอ โอ๊ย โอ๊ย เพลงช้าซึ้ง ๆ จากปลายปากกาของดนุพล ขออีกที เพลงในสไตล์สโลว์ร็อกที่ทำมิวสิกวิดีโอซีรีส์ออกมาถึง 3 ตอนนอกจากนี้ยังมี นินทากาเล เพลงที่ได้รับแรงบันดาลใจจากคำกลอนในวรรณคดีสุดคลาสสิกเรื่องพระอภัยมณี ความรู้สึกครั้งสุดท้าย เพลงช้า ๆ ที่ได้หนิง-นิรุตติ์ ศิริจรรยา มาเป็นพระเอกมิวสิกวิดีโอ เขียวเสียดดอย ที่เขียนถึงเหล่าทหารหาญ พ่อครู เพลงจากปลายปากกาของสันติ เศวตวิมล ที่เขียนถึงพระคุณของครูบาอาจารย์
รายชื่อเพลง

| หน้า A> ลำดับที่ | หน้า A> เพลง | หน้า A> คำร้อง | หน้า A> ทำนอง | หน้า A> เรียบเรียงเสียงประสาน |
| --- | --- | --- | --- | --- |
| 1 | เทวดาเดินดิน | ชาลี อินทรวิจิตร | ดนุพล แก้วกาญจน์ | อนุสาร คุณะดิลก |
| 2 | ขออีกที | ดนุพล แก้วกาญจน์ | ดนุพล แก้วกาญจน์ | ชาตรี คงสุวรรณ |
| 3 | หัวใจเหี่ยวเหี่ยว | ดนุพล แก้วกาญจน์ | ดนุพล แก้วกาญจน์ |  |
| 4 | นิดนึงพอ | ดนุพล แก้วกาญจน์ | ชาตรี คงสุวรรณ | ชาตรี คงสุวรรณ |
| 5 | โอ๊ย โอ๊ย | ดนุพล แก้วกาญจน์ | ดนุพล แก้วกาญจน์ | ดนุพล แก้วกาญจน์ |
| 6 | ความรู้สึกครั้งสุดท้าย | ดนุพล แก้วกาญจน์ | ศรายุทธ สุปัญโญ | ศรายุทธ สุปัญโญ |
| 7 | นินทากาเล | อารี อุไร | ศรายุทธ สุปัญโญ | ศรายุทธ สุปัญโญ |
| 8 | ชาวบ้าน | อารี อุไร | อิศรพงศ์ ชุมสาย ณ อยุธยา | อิศรพงศ์ ชุมสาย ณ อยุธยา |
| 9 | เขียวเสียดดอย | อารี อุไร | อารี อุไร | ดนุพล แก้วกาญจน์ |
นักดนตรี

ศิริศักดิ์ นันทเสน - กลอง
ชาตรี คงสุวรรณ - กีตาร์
วสุ แสงสิงแก้ว - คีย์บอร์ด
ศักดิ์ บุญเรือง (มืด ไข่มุก) - เพอร์คัชชัน
รักษ์ สวัสดิ์ซิตัง - กีตาร์
อนุสาร คุณะดิลก - เบส
สมบูรณ์ สุทธิสัตตบุศย์ - คีย์บอร์ด
อิศรพงศ์ ชุมสาย ณ อยุธยา
ปิติ ปิติวงศ์ - คีย์บอร์ด
วิทยาลัยชุมชนอุทัยธานี

| --- | --- |

ชื่อย่อ: วชช.อท. / UTCC
คติพจน์: วิทยาลัยชุมชน พัฒนาคน พัฒนาท้องถิ่น
ประเภท: วิทยาลัยชุมชน
ที่ตั้ง: 7 หมู่ 2 ถนนบ้านไร่-ลานสัก ตำบลห้วยแห้ง อำเภอบ้านไร่ จังหวัดอุทัยธานี
เว็บไซต์: วิทยาลัยชุมชนอุทัยธานี
วิทยาลัยชุมชนอุทัยธานี เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม จัดตั้งขึ้นเมื่อวันที่ 17 เมษายน พ.ศ. 2545 ตามนโยบายการกระจายการศึกษาสู่ท้องถิ่นในจังหวัดที่ไม่มีสถาบันอุดมศึกษา โดยจังหวัดอุทัยธานี เป็น 1 ใน 10 ของวิทยาลัยชุมชนระยะเริ่มแรกของประเทศไทย เดิมชื่อ วิทยาลัยการอาชีพบ้านไร่ ประกาศจัดตั้งเมื่อวันที่ 18 มิถุนายน พ.ศ. 2540 พร้อมกับวิทยาลัยการอาชีพอีก 50 แห่ง โดยให้ทำหน้าที่วิทยาลัยชุมชนควบคู่ไปกับภารกิจเดิม และเปลี่ยนชื่อเป็น "วิทยาลัยชุมชนอุทัยธานี" เมื่อวันที่ 26 ธันวาคม พ.ศ. 2547
วิทยาลัยชุมชนอุทัยธานี มีหน่วยจัดการศึกษา 6 แห่ง คือ โรงเรียนอนุบาลเมืองอุทัยธานี โรงเรียนหนองขาหย่างวิทยา โรงเรียนห้วยคตพิทยา โรงเรียนวัดทัพหมัน โรงเรียนหนองฉางวิทยา และวิทยาลัยเกษตรและเทคโนโลยีอุทัยธานี
หลักสูตร

วิทยาลัยชุมชนอุทัยธานี เปิดทำการเรียนการสอนในหลักสูตรอนุปริญญา และหลักสูตรระยะสั้น ปัจจุบันมีหลักสูตรอนุปริญญา 6 สาขาวิชา คือ
การปกครองท้องถิ่น
การบัญชี
การศึกษาปฐมวัย
เทคโนโลยีไฟฟ้า
เทคโนโลยีรถยนต์
คอมพิวเตอร์ธุรกิจ
แหล่งข้อมูลอื่น

วิทยาลัยชุมชนอุทัยธานี เก็บถาวร 2018-11-18 ที่ เวย์แบ็กแมชชีน
| ด ค กหน่วยงานในสถาบันวิทยาลัยชุมชน |
| --- | --- | --- |
| ส่วนงานราชการ |  สำนักงานสถาบัน  วิทยาลัยในสังกัด  |  |
| วิทยาลัยชุมชนในสังกัด |  แม่ฮ่องสอน  พิจิตร  ตาก  บุรีรัมย์  มุกดาหาร  หนองบัวลำภู  สระแก้ว  อุทัยธานี  ระนอง  นราธิวาส  ยโสธร  สมุทรสาคร  ตราด  สตูล  พังงา  ยะลา  ปัตตานี  แพร่  สงขลา  น่าน  |  |
แฮร์ริส ดิกคินสัน

| แฮร์ริส ดิกคินสัน |
| --- | --- |
ดิกคินสันที่ Montclair Film Festival ค.ศ. 2017
เกิด:  (1996-06-24) 24 มิถุนายน ค.ศ. 1996 (28 ปี) ลอนดอน, ประเทศอังกฤษ
อาชีพ: นักแสดง
ปีปฏิบัติงาน: 2013–ปัจจุบัน
แฮร์ริส ดิกคินสัน (อังกฤษ: Harris Dickinson; เกิด 24 มิถุนายน พ.ศ. 2539) เป็นนักแสดงชาวอังกฤษ เขาเริ่มต้นอาชีพด้วยการแสดงนำในละครเรื่อง Beach Rats (2017) ซึ่งเขาได้รับการเสนอชื่อเข้าชิง รางวัลอินดิเพนเดนต์สปิริตอะวอดส์ (Independent Spirit Award) สาขานักแสดงนำชายยอดเยี่ยม เขารับบทเป็น จอห์น พอล เก็ตตี ที่ 3 ในซีรีส์ดราม่า FX เรื่อง Trust (2018) ดิกคินสันได้แสดงในภาพยนตร์ มาเลฟิเซนต์: นางพญาปีศาจ (2019), กำเนิดโคตรพยัคฆ์คิงส์แมน (2021), มันยอร์ชมาก (2022) และ ปมรักในบึงลึก (2022) และมินิซีรีส์ A Murder at the End of the World (2023)
ชีวิตในวัยเด็ก

ดิกคินสันเกิดเมื่อวันที่ 24 มิถุนายน พ.ศ. 2539  ใน เลย์ตันสโตน ลอนดอนตะวันออก   และเติบโตขึ้นมาใน ไฮแฮมส์พาร์ค  เมื่ออายุได้ 17 ปี เขาลาออกจากโรงเรียนเพื่อไปเรียนภาพยนตร์และละคร  ดิกคินสันเกือบจะเลือกอาชีพใน ราชนาวิกโยธิน ก่อนที่จะถูกโค้ชของเขาที่ RAW Academy ในลอนดอนชักชวนให้กลับไปที่โรงละคร
อาชีพ

ในปี 2016 ดิกคินสันรับบทเป็นแฟรงกี้ ชายหนุ่มที่กำลังดิ้นรนกับเรื่องเพศของเขา ในภาพยนตร์เรื่อง Beach Rats ของ เอไลซา ฮิตต์แมน นักวิจารณ์ของ The Times Ed Potton เน้นย้ำว่า Dickinson มี "สำเนียงบรูคลินทางใต้ที่สมบูรณ์แบบ" ในฐานะ Frankie  สำหรับการแสดงของเขา ดิกคินสันได้รับการเสนอชื่อเข้าชิง รางวัล Independent Spirit Award สาขานักแสดงนำชายยอดเยี่ยม และ รางวัล Gotham Independent Film Award สาขานักแสดงนำ ชายยอดเยี่ยม
ในปี 2018 ดิกคินสันแสดงในละครโทรทัศน์ เรื่อง FX เรื่อง Trust ในบท John Paul Getty III ในปี 2019 เขาพากย์เสียงตัวละคร Gurjin ในซีรีส์ Netflix เรื่อง เดอะ ดาร์ก คริสตัล: กำเนิดกบฏกล้า เขายังแสดงใน ดาร์กเกสท์ มายด์ส จิตทมิฬ  อีกด้วย
ในปี 2021 ดิกคินสันแสดงในภาคที่สามของ ซีรีส์ภาพยนตร์คิงส์แมน เรื่อง กำเนิดโคตรพยัคฆ์คิงส์แมน ในบทคอนราด อ็อกซ์ฟอร์ด โดยเป็นภาพยนตร์ภาคปฐมบทก่อนไตรภาค บทบาทนี้ทำให้เขาได้รับการเสนอชื่อเข้าชิง รางวัล BAFTA Film Award เป็นครั้งแรกจากรางวัล EE Rising Star Award
ในปี 2022 เขาได้แสดงใน มันยอร์ชมาก เป็นนายแบบบนเรือสำราญ ภาพยนตร์เรื่องนี้เปิดตัวครั้งแรกใน เทศกาลภาพยนตร์เมืองคานส์ปี 2022 และได้รับรางวัล ปาล์มทองคำ   ในการทบทวนภาพยนตร์เรื่องนี้ Peter Debruge 'Variety เขียนว่า Dickinson "นำความเปราะบางที่เปราะบางมาสู่เด็กประเภท Frat-boy ของ Abercrombie "  ภาพยนตร์เรื่องนี้ได้รับเสียงชื่นชมอย่างกว้างขวางและได้รับการเสนอชื่อเข้าชิง รางวัลภาพยนตร์ยอดเยี่ยม ใน งานออสการ์ครั้งที่ 95
ดิกคินสันร่วมแสดงใน ปมรักในบึงลึก ซึ่งเป็นภาพยนตร์ที่ดัดแปลงจาก นวนิยายชื่อเดียวกันของ Delia Owens ซึ่งเข้าฉายในเดือนกรกฎาคม 2022  นอกจากนี้ในปี 2022 เขายังแสดงในซีรีส์จำกัด FX ของ Hulu เรื่อง อะเมอร์เดอร์แอทดิเอนด์ออฟเดอะเวิลด์ การฆาตกรรมในวันสิ้นโลก ซึ่งฉายรอบปฐมทัศน์ในวันที่ 14 พฤศจิกายน พ.ศ. 2566
ในปี 2023 ดิกคินสันแสดงใน Scrapper ในบทเจสัน พ่อที่ห่างเหินและกลับมาสานสัมพันธ์กับลูกสาวอีกครั้ง ภาพยนตร์เรื่องนี้เขียนบทและกำกับโดย Charlotte Regan และเปิดตัวครั้งแรกใน เทศกาลภาพยนตร์ Sundance ปี 2023
ผลงาน > ภาพยนตร์

| ปี | ชื่อ | บทบาท | หมายเหตุ |
| --- | --- | --- | --- |
| 2017 | หนูหาด | แฟรงกี้ |  |
| 2018 | ดาร์กเกสท์ มายด์ส จิตทมิฬ | เลียม สจ๊วต |  |
| 2018 | โปสการ์ดจากลอนดอน | จิม | แสดงนำร่วมกับ โจนาห์ ฮาวเออร์-คิง |
| 2019 | เส้นเขต | ไซม่อน |  |
| 2019 | มาเลฟิเซนต์: นางพญาปีศาจ | เจ้าชายฟิลิป | แสดงสมทบร่วมกับ แอลล์ แฟนนิง |
| 2019 | แมทเธียส & แม็กซิม | แมคอาฟี |  |
| 2021 | กำเนิดโคตรพยัคฆ์คิงส์แมน | คอนราด อ็อกซ์ฟอร์ด | แสดงนำร่วมกับ เรล์ฟ ไฟนส์ |
| 2021 | ของที่ระลึก ตอนที่ 2 | พีท |  |
| 2022 | ฝรั่งเซ่นผี | เบน |  |
| 2022 | คดีอลวน คนอลเวง | ริชาร์ด แอทเทนโบโรห์ | แสดงสมทบร่วมกับ เซอร์ชา โรนัน |
| 2022 | มันยอร์ชมาก | คาร์ล | แสดงนำร่วมกับ วูดดี แฮร์เรลสัน |
| 2022 | ปมรักในบึงลึก Where the Crawdads Sing | เชส แอนดรูว์ส |  |
| 2023 | สแครปเปอร์ | เจสัน |  |
| 2023 | เดอะไอออนคลอว์ | เดวิด วอน อีริช | แสดงนำร่วมกับ แซ็ก เอฟรอน |
| 2024 | บลิทช์ † | แจ็ค |  |
| 2024 | เบบี้เกิร์ล เธอร้าย | ซามูเอล | แสดงนำร่วมกับ นิโคล คิดแมน |
ผลงาน > ซีรีส์

| ปี | ชื่อ | บทบาท | หมายเหตุ |
| --- | --- | --- | --- |
| 2014 | ผู้หญิงบางคน | ตองก้า | 2 ตอน |
| 2559 | บ้าน | พีเค เบลล์ | ภาพยนตร์โทรทัศน์ |
| 2017 | ก๊ก | แซม | บทบาทที่เกิดซ้ำ (ชุดที่ 1) |
| 2017 | พยานเงียบ | แอรอน โลแกน | ตอน : ความทรงจำ (2 ตอน) |
| 2018 | ทรัสต์ | เจ. พอล เก็ตตี้ที่ 3 | บทบาทหลัก |
| 2019 | เดอะ ดาร์ก คริสตัล: กำเนิดกบฏกล้า | กูร์จิน (พากย์เสียง) | 8 ตอน |
| 2023 | อะเมอร์เดอร์แอทดิเอนด์ออฟเดอะเวิลด์ การฆาตกรรมในวันสิ้นโลก | บิล | มินิซีรีส์ |
ดิกคินสันในปี 2023
วัดเพชรพลี

| วัดเพชรพลี |
| --- | --- |


ชื่อสามัญ: วัดเพชรพลี, วัดพลิบพลี
ที่ตั้ง: ตำบลท่าราบ อำเภอเมืองเพชรบุรี จังหวัดเพชรบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดเพชรพลี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าราบ อำเภอเมืองเพชรบุรี จังหวัดเพชรบุรี ที่ดินตั้งวัดมีเนื้อที่ 10 ไร่
ประวัติ

บริเวณที่ตั้งวัดเป็นที่ตั้งของเมืองเก่าอย่างน้อยตั้งแต่ช่วงที่ได้รับวัฒนธรรมขอมโบราณ จึงมีวัดเก่าแก่อยู่หลายวัด สำหรับวัดเพชรพลีนี้ไม่ทราบแน่ชัดว่าสร้างขึ้นเมื่อใด หลักฐานทางด้านสิ่งก่อสร้างได้ถูกเปลี่ยนแปลงไปมาก บ้างสันนิษฐานได้ว่าวัดนี้น่าจะสร้างขึ้นเมื่อ พ.ศ. 272–273 โดยใช้ชื่อว่าวัดพลิบพลีตามชื่อเมืองที่พระโสณณะได้แนะนำพระนางสิริงามตัวเทวี พระมเหสีพระเจ้าตวันธิราชว่าควรสร้างเมืองเพื่อให้คนระลึกถึง พระปุณณะ ผู้นำเอาพระพุทธศาสนามาเผยแพร่และหลังจากพระโสณณะนิพพานไปแล้ว 12 วัน พระนางสิริงามตัวเทวีก็ได้สร้างเมืองขึ้นชื่อว่า เพชรพลิบพลี และต่อมามีการสร้างวัดชื่อ วัดพลิบพลี และได้เพี้ยนมาเป็นวัดเพชรพลีในปัจจุบัน
วัดเพชรพลีน่าจะเป็นเทวสถานที่สร้างในสมัยสุโขทัย ที่พุทธศาสนาเริ่มเผยแผ่มายังสุวรรณภูมิ พร้อม ๆ กับอีกหลายแห่งในกลุ่มบริเวณนี้ เช่นวัดกำแพงแลง วัดสนามพราหมณ์ ซึ่งเคยรุ่งเรืองมาในสมัยขอม มีเทวาลัย ก่อนจะมาเป็นวัดในพระพุทธศาสนา วัดเพชรพลีมีสิ่งสำคัญที่มีชื่อเสียงคือ เสาชิงช้า และเทวสถานโบสถ์พราหมณ์ ยังปรากฏจากหลักฐานในนิราศเมืองเพชร ของสุนทรภู่ ปัจจุบันพระครูวัชรชัยธรรม (พระมหาศุภชัย ชยธมโม) เจ้าอาวาสได้จัดสร้างเสาชิงช้าขึ้นใหม่เมื่อ พ.ศ. 2550
เสนาสนะและสิ่งก่อสร้าง

จากรูปแบบของเสมาของวัดนี้เป็นเสมาขนาดใหญ่ จำหลักลายแบบศิลปะอยุธยาตอนต้นถึงตอนกลาง จึงอาจกล่าวได้ว่าเป็นวัดที่มีมาตั้งแต่สมัยกรุงศรีอยุธยา นอกจากนี้ยังมีเจดีย์ พระสุวรรณเจดีย์ อยู่ทางทิศตะวันตกของอุโบสถ เป็นเจดีย์ก่ออิฐถือปูนฐานสี่เหลี่ยมย่อมุมไม้สิบสอง น่าจะสร้างขึ้นสมัยสมเด็จพระเจ้าปราสาททอง ต่อมาได้ต่อเติมโดยเสริมปล้องไฉนปลียอด และยกพื้นชานเป็นคอนกรีตเสริมเหล็กเป็นรูปสี่เหลี่ยมจัตุรัสรอบองค์เจดีย์ บริเวณมุมมีซุ้มเจดีย์ พร้อมแขวนระฆังไว้ทั้ง 4 มุม และทางวัดได้สร้างรางน้ำรอบองค์เจดีย์ สำหรับเป็นที่ลอยกระทง ศาลาการเปรียญศิลปะรัตนโกสินทร์ อาคารวชิรปราสาท เป็นอาคารคอนกรีตเสริมเหล็ก 2 ชั้น กว้าง 9 เมตร ยาว 22 เมตร มีรูปยอดประดับเป็นองค์เจดีย์ มีมุข 12 มุข
วัดยังประดิษฐานพระบรมสารีริกธาตุ จำนวน 5 องค์ ได้แก่ พระบรมสารีริกธาตุฉัทพัณรังสี พระบรมธาตุทันตธาตุ (พระเขี้ยวแก้ว) พระเสมหธาตุ พระบรมสารีริกธาตุขนาดต่าง ๆ และพระธาตุของพุทธสาวกอรหันต์ทั่ว ๆ ไป โดยทั้งหมดประดิษฐานในบุษบก นอกจากนั้นภายในวัดยังมีบ่อน้ำศักดิ์สิทธิ์ ด้วยซึ่งบ่อน้ำนี้ตั้งอยู่ตรงหน้าหลวงพ่อเพ็ชร บริเวณริมกำแพงวัดใกล้กับสุวรรณเจดีย์ ซึ่งบ่อน้ำนี้มีชื่อเรียกว่า บ่อน้ำเพชรมหาไชย กล่าวกันว่ามีตาน้ำซึมมาจากแม่น้ำเพชรบุรี ถือว่าเป็นน้ำศักดิ์สิทธิ์มีส่วนสำคัญสำหรับพิธีการสำคัญมาแต่โบราณ บริเวณปากบ่อเป็นที่ประดิษฐาน หลวงพ่อเพ็ชร ซึ่งเป็นพระพุทธรูปปางสมาธิ หน้าตัก 20 นิ้ว และมีพิพิธภัณฑ์ชิระปราสาท เป็นอาคารทรงไทย 2 ชั้น มียอดปราสาทอยู่ตรงกลาง ลักษณะคล้ายปฐมเจดีย์ ซึ่งพระครูพิศิษฎ์ ศิลปาคม เป็นผู้ออกแบบการก่อสร้าง ชั้นบนเป็นที่เก็บรวบรวมพระพุทธรูปในสมัยต่าง ๆ จำนวนมาก เช่น สมัยทราวดี ศรีวิชัย ลพบุรี เชียงแสน สุโขทัย อยุธยา รัตนโกสินทร์ โดยเฉพาะพระพุทธรูปแบบสุวรรณภูมิ
กลุ่มเดอะมอลล์

| --- | --- |

อุตสาหกรรม: ธุรกิจค้าปลีก
ก่อตั้ง: 25 มิถุนายน พ.ศ. 2524
ผู้ก่อตั้ง: ศุภชัย อัมพุช นงลักษณ์ อัมพุช
สำนักงานใหญ่: 49 ถนนรามคำแหง แขวงหัวหมาก เขตบางกะปิ, กรุงเทพมหานคร, ประเทศไทย
บุคลากรหลัก: ศุภลักษณ์ อัมพุช (ประธานกรรมการบริหาร) นริศ เชยกลิ่น (ประธานเจ้าหน้าที่บริหารกลุ่ม)
ผลิตภัณฑ์: เดอะมอลล์ ดิ เอ็มดิสทริค สยามพารากอน บลู คอลเลคชัน สกายพอร์ต แบงค็อก มอลล์
เว็บไซต์: www.themallgroup.com
บริษัท เดอะมอลล์ กรุ๊ป จำกัด (อังกฤษ: The Mall Group Company Limited) หรือ กลุ่มเดอะมอลล์ เป็นกลุ่มบริษัทธุรกิจค้าปลีกในประเทศไทย ผู้ดำเนินกิจการห้างสรรพสินค้าเดอะมอลล์, ย่านการค้าดิ เอ็ม ดิสทริค, ศูนย์การค้าสยามพารากอน
กลุ่มธุรกิจของบริษัท > ธุรกิจศูนย์การค้า > ศูนย์การค้าที่อยู่ในระหว่างการก่อสร้าง

| สาขา | วันที่เริ่มเปิดบริการ | รูปแบบการพัฒนาโครงการ | เขต/อำเภอ จังหวัดที่ตั้ง | พื้นที่รวม (ตร> ม.) | ร้านค้าหลัก | รายละเอียดโครงการ |
| --- | --- | --- | --- | --- | --- | --- |
บลู คอลเลคชัน
| บลูเพิร์ล | รอข้อมูลให้ชัดเจน | โครงการก่อสร้าง | อำเภอเมืองภูเก็ต จังหวัดภูเก็ต | 650,000 |  ศูนย์การค้า, ห้างสรรพสินค้าบลูเพิร์ล, กูร์เมต์ มาร์เก็ต, ศูนย์ประชุม ความจุ 8,000 ที่นั่ง, โรงภาพยนตร์ในเครือเมเจอร์ซีนีเพล็กซ์จำนวน 8 โรง พร้อมโรงภาพยนตร์ไอแมกซ์ 1 โรง, โรงละครทิฟฟานี ภูเก็ต, สวนน้ำอันดา มันดา ภูเก็ต, โรงแรมฮอลิเดย์ อินน์ อันดา มันดา ภูเก็ต |  ตั้งอยู่ใจกลางจังหวัดภูเก็ต มีพื้นที่โครงการทั้งหมด 160 ไร่ มูลค่าการลงทุนรวมอยู่ที่ 20,000 ล้านบาท เป็นโครงการศูนย์การค้าพหุภูมิภาคแห่งที่สองของกลุ่มเดอะมอลล์ต่อจากแบงค็อก มอลล์ มีสถานะเทียบโครงการเทียบเท่ากับสยามพารากอน โดยวางรูปแบบและแนวคิดโครงการว่า "The Pride of Phuket" และ "The Grand Majestic Palace" โดยเป็นศูนย์การค้าในเครือเดอะมอลล์แห่งที่สามในจังหวัดภูมิภาค และเป็นศูนย์การค้าแห่งที่สองในกลุ่มเดอะ บลู คอลเลคชัน ซึ่งเป็นศูนย์การค้าในรูปแบบรีสอร์ท เน้นทำเลที่ตั้งติดทะเล ปัจจุบันอยู่ในระหว่างการปรับพื้นที่เพื่อเตรียมก่อสร้าง |
แบงค็อก มอลล์
| แบงค็อก มอลล์ | รอข้อมูลให้ชัดเจน | โครงการก่อสร้าง | เขตบางนา กรุงเทพมหานคร | 873,082 |  ศูนย์การค้า, ห้างสรรพสินค้าและซูเปอร์มาร์เก็ต, โรงภาพยนตร์ในเครือเมเจอร์ซีนีเพล็กซ์ 15 โรง พร้อมโรงภาพยนตร์ไอแมกซ์ 1 โรง, แบงค็อก อารีน่า, อาคารสำนักงาน ห้องชุดเพื่อการพักอาศัย และโรงแรม (ชาเทรียม ซิตี้), สถานีขนส่งผู้โดยสารสายตะวันออก  |  ตั้งอยู่บนถนนบางนา-ตราด ช่วงกิโลเมตรที่ 0-1 ตรงข้ามศูนย์นิทรรศการและการประชุมไบเทค เป็นโครงการศูนย์การค้าพหุภูมิภาคขนาดใหญ่แห่งแรกของกลุ่มเดอะมอลล์ มีพื้นที่โครงการทั้งหมด 100 ไร่ มูลค่าการลงทุนรวมอยู่ที่ 50,000 ล้านบาท ซึ่งเป็นการลงทุนครั้งใหญ่ที่สุดตั้งแต่ก่อตั้งกลุ่มเดอะมอลล์ โดยวางรูปแบบและแนวคิดโครงการว่า "The Grand Metropolis of The Mall Group" และ "City within the City" (เมืองในเมืองที่สมบูรณ์แบบ) ออกแบบอาคารโดยใช้สถาปัตยกรรม The Ultra Modern & Spectacular Architecture เมื่อเปิดให้บริการแล้วจะเป็นโครงการศูนย์การค้าขนาดใหญ่ที่สุดในประเทศไทยและเอเชียตะวันออกเฉียงใต้ รวมถึงยังเป็นหนึ่งในศูนย์การค้าที่มีขนาดใหญ่ที่สุดในโลก ปัจจุบันอยู่ในระหว่างการก่อสร้าง  |